Publication: Magyar Közlöny
Issue: MK-2001-18 (Year: 2001, Number: 18)
Era: 1990-2004
Section: az 5/2001. (II. 16.) OM rendelethez
Paragraph Index: 42

6. Az ismeretek ellenőrzési rendszere Az ismeretek ellenőrzési rendszere a tantervben előírt aláírások, kollokviumokon szerzett elméleti, a gyakorlati tárgyak követelményeinek teljesítése alapján szerzett gyakorlati jegyek megszerzéséből, a szakdolgozat elkészítéséből, valamint a záróvizsga letételéből tevődik össze. 6.1. A szakdolgozat A szakdolgozat a hallgatónak olyan írásos formában megjelenő alkotása, amely bizonyítja, hogy a szakirányú továbbképzés során az ismereteket elsajátította, alkalmazni tudja a témakörbe tartozó feladatok kreatív megoldására. 6.2. A záróvizsga 6.2.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — a szakdolgozat benyújtása és annak a bíráló által történő elfogadása. 6.2.2. A záróvizsga részei: — a szakdolgozat megvédése, — szóbeli vizsga élelmiszer-ipari gazdaságtan, marketing-menedzsment tárgykörökből. 6.2.3. A záróvizsga eredménye A szakdolgozat védésére kapott érdemjegy és a szóbeli záróvizsgára adott érdemjegy számtani középértékének egészre kerekített átlaga. 2001/18. szám A pénzügyminiszter 4/2001. (II. 16.) PM rendelete a bírói engedélyhez kötött különleges eszközök és módszerek engedélyezésével, igénybevételével kapcsolatos szabályokról szóló

Source: https://magyarkozlony.hu/hivatalos-lapok/4f0a33b1873a4a5534647e13a5a1ec6acfb291ab/dokumentumok/3e625d4c1628744d8e2ec4fcf7c9ea753ba5a851/letoltes